**প্রেস বজ্ঞপ্তি**

**বাংলাদেশ কারিগরি শিক্ষা বোর্ডের “ই-সেবা” প্লাটফর্মের শুভ উদ্বোধন**

ঢাকা, ৯ নভেম্বর,২০২১ ঃ বাংলাদেশ কারিগরি শিক্ষা বোর্ডের সকল সেবাকে সহজিকরণ করতে “ই-সেবা” প্লাটফরম তৈরি করা হয়েছে। এ প্লাটফর্ম ব্যবহার করে এখন থেকে শিক্ষার্থীদের বিভিন্ন তথ্য সংশোধন, শিক্ষকদের ডাটাবেজ তৈরি ও বিভিন্ন কারিগরি প্রতিষ্ঠানের অ্যাফিলিয়েশন ফি প্রদান করা যাবে। কারিগরি শিক্ষা বোর্ডের অফিসিয়াল ওয়েবসাইটে ই-সেবা লিংকে ঢুকে সংশ্লিষ্ট সবাই এই সেবাটি গ্রহণ করতে পারবে। আগামী ২০২২-২০২৩ অর্থ বছরের মধ্যে বাংলাদেশ কারিগরি শিক্ষা বোর্ড কাগজবিহীন দাপ্তরিক সেবা প্রদান করবে এবং ঘরে বসে সেবা গ্রহণ করা যাবে।

এদিকে আজ বাংলাদেশ কারিগরি শিক্ষা বোর্ডের সকল কর্মকর্তা-কর্মচারিকে প্রশিক্ষণ প্রদান ও দক্ষতা উন্নয়নের লক্ষ্যে বোর্ডের নতুন ভবনে ৩০ (ত্রিশ)টি কম্পিউটার সমৃদ্ধ আধুনিক কম্পিউটার ল্যাবও উদ্বোধন করা হয়।

আজ বাংলাদেশ কারিগরি শিক্ষা বোর্ডের “ই-সেবা” প্লাটফরম উদ্বোধন করেন কারিগরি ও মাদ্রাসা শিক্ষা বিভাগের সচিব জনাব মোঃ আমিনুল ইসলাম খান। বোর্ডের চেয়ারম্যান মোঃ আলী আকবর খানের সভাপতিত্বে “ই-সেবা” প্লাটফর্ম ওকম্পিউটার ল্যাব স্থাপন অনুষ্ঠানে আরো উপস্থিত ছিলেন মন্ত্রণালয় ও বোর্ডের উর্ধতন কর্মকর্তাগণ ।

 স্বাক্ষরিত/-

মোহাম্মদ জাহিদ হোসেন খান

তথ্য ও জনসংযোগ কর্মকর্তা

কারিগর ও মাদ্রাসা শিক্ষা বিভাগ

শিক্ষা মন্ত্রণালয়

ইমেইলঃ zahidinfo30@gmail.com

০১৯১৮-৯২ ১৭ ১৪